PREDLOG

Na podlagi 21. člena Zakona o določanju območij ter imenovanju in označevanju naselij, ulic in stavb

(Uradni list RS, štev. 25/2008) in 13. člena Statuta Občine Črenšovci (Uradni list RS, štev. 58/2010), je Občinski svet Občine Črenšovci, na\_\_\_redni seji dne\_\_\_\_\_\_\_\_\_\_\_\_\_\_ sprejel

**Odlok**

**o preimenovanju dela ulic vasi Črenšovci v »Trg Jožefa Klekla«**

 1. člen.

S tem odlokom se del Ulice Prekmurske čete, del Ulice Juša Kramarja in del Vrtne ulice v vasi Črenšovci, preimenuje v »Trg Jožefa Klekla«.

 2. člen

Območje preimenovanja obsega naslednja zemljišča v k.o. Črenšovci:

parc. štev. 845, 849, 847, 848, 855/3, 855/4, 854, 855/2, 853/1, 856/1, 852, 851/1, 853/2, 853/3, 851/2, 3483/9, 886, 888, 887, 884/1, 891 in 890.

Kartografski prikaz z vrisano lego območja »Trg Jožefa Klekla« v merilu 1:2000 je sestavni del tega odloka.

 3. člen

Spremembe po tem odloku evidentira Geodetska uprava Republike Slovenije v roku treh mesecev po uveljavitvi odloka.

4. člen

Stroški napisnih tabel za označitev trga bremenijo občinski proračun.

Stroški hišnih številk in ostali stroški bremenijo lastnike stavb.

5. člen

Ta odlok začne veljati petnajsti dan po objavi v Uradnem listu Republike Slovenije.

Številka: \_\_\_\_\_\_\_\_\_\_\_\_\_\_\_\_\_

V Črenšovcih, \_\_\_\_\_\_\_\_\_\_\_\_\_\_\_\_\_\_

 Župan Občine Črenšovci

 Anton TÖRNAR

**Obrazložitev:**

Na 3. seji Občinskega Sveta Občine Črenšovci dne 20.1.2015 je bila s strani svetniške skupine NSi predstavljena pobuda za pripravo in sprejem občinskega odloka o preimenovanju delov ulic v naselju Črenšovci (osrednjega dela naselja) v »Trg Jožefa Klekla«.

Večina svetnikov je predlagano pobudo podprla, zato so bili, v skladu z določili Zakona o določanju območij ter imenovanju in označevanju naselij, ulic in stavb (Uradni list RS, štev. 25/2008), s strani občinske uprave izvedeni postopki za preimenovanje dela ulic v vasi Črenšovci v »Trg Jožefa Klekla«.

Na Geodetsko upravo RS je bil tako posredovan predlog za preimenovanje z navedbo parcel ter kartografskim delom območja Trga Jožefa Klekla, pozitivno mnenje k navedenemu predlogu pa je bilo s strani navedene ustanove izdano 22.4.2015.

V nadaljevanju je bil v skladu z veljavnimi predpisi, v času od 1.6.2015 do 19.6.2015, predlog o preimenovanju javno razgrnjen na sedežu občine ter na občinski spletni strani, pripomb pa ni bilo.

Pripravil: Stanko LEBAR